लीनस तोरवाल्ड्स

लीनस बेनेडिक्ट तोरवाल्ड्स (फिनिश: Linus Benedict Torvalds; ) (डिसेंबर २८, इ.स. १९६९ : हेलसिंकी, फिनलंड - हयात) हे लिनक्स गाभ्याचा मूळ विकसक म्हणून ख्यातनाम झालेले संगणक अभियंते आहेत. लिनक्स गाभ्याच्या विकासासाठीच्या वाटचालीची धोरणात्मक दिशा ठरवण्यामध्ये आजही त्यांचा महत्त्वाचा सहभाग असतो.

तोरवाल्ड्स यांना ॲन्ड्‌ऱ्यू टॅननबॉम यांनी विकसित केलेल्या मिनिक्स संगणकप्रणालीपासून प्रेरणा मिळाली. युनिक्ससारखी पण व्यक्तिगत संगणकावर चालणारी संगणकप्रणाली तयार करण्याचा प्रयत्‍न त्यांनी आरंभला. त्या प्रयत्‍नांतून साकारलेली लिनक्स प्रणाली विविध संगणकांवर चालू शकते.

वर्ग:लिनक्स
वर्ग:फिनिश व्यक्ती
वर्ग:संगणकशास्त्रज्ञ
वर्ग:इ.स. १९६९ मधील जन्म
वर्ग:पुरुष चरित्रलेख